CELEX: 62011CN0181
Language: sl
Date: 2011-04-15 00:00:00
Title: Zadeva C-181/11 P: Pritožba, ki jo je 15. aprila 2011 vložila Compañía Española de Tabaco en Rama, S.A. (Cetarsa) zoper sodbo Splošnega sodišča (četrti senat) z dne 3. februarja 2011 v zadevi T-33/05, Compañía Española de Tabaco en Rama, S.A. proti Evropski komisiji

25.6.2011   
            
            
               SL
            
            
               Uradni list Evropske unije
            
            
               C 186/14
            
         Pritožba, ki jo je 15. aprila 2011 vložila Compañía Española de Tabaco en Rama, S.A. (Cetarsa) zoper sodbo Splošnega sodišča (četrti senat) z dne 3. februarja 2011 v zadevi T-33/05, Compañía Española de Tabaco en Rama, S.A. proti Evropski komisiji
   (Zadeva C-181/11 P)
   2011/C 186/24
   Jezik postopka: španščina
   
      Stranki
   
   
      Pritožnica: Compañía Española de Tabaco en Rama, S.A. (Cetarsa) (zastopniki: M. Araujo Boyd, J. Buendía Sierra in Á. Givaja Sanz, odvetniki)
   
      Druga stranka v postopku: Evropska komisija
   
      Predlogi
   
   
               —
            
            
               izpodbijana sodba naj se razveljavi;
            
         
               —
            
            
               Odločba Komisije št. C(2004) 4030 konč. z dne 20. oktobra 2004 o postopku na podlagi člena 81(1) Pogodbe [ES] (zadeva COMP/C.38.238/B.2 – Surovi tobak – Španija) naj se razglasi za nično;
            
         
               —
            
            
               podredno, znesek globe, ki je bil pritožnici naložen v točki 3 izpodbijane odločbe, naj se zniža in naj se določi nov znesek globe v višini 1 000 EUR, in podredno, če ji ne bo naložena enaka globa kot proizvajalcem, naj se določi globa v višini 2 905 200 EUR, ki je rezultat, ki se dobi z znižanjem zgornje meje 10 % prometa od poslovanja za 40 % zaradi olajševalnih okoliščin, in sicer neodvisno od poznejšega znižanja družbi Cetarsa zaradi sodelovanja pri preiskavi, kot ga je priznalo Splošno sodišče;
            
         
               —
            
            
               Komisiji naj se naloži plačilo stroškov.
            
         
      Pritožbeni razlogi in bistvene trditve
   
   Pritožnica navaja, da je Splošno sodišče v izpodbijani sodbi napačno uporabilo pravo glede pravnega učinka nacionalnega pravnega okvira na zakonitost ravnanja družbe Cetarsa.
   Pritožnica navaja tudi, da je Splošno sodišče storilo napako s tem, da je izkrivilo elemente nacionalne zakonodaje, ki je veljala v času storitve prekrška, kar ga je privedlo do napačne ugotovitve, da je bilo ravnanje predelovalcev škodljivejše od ravnanja proizvajalcev ter da so predelovalci s svojimi dejanji prekoračili meje pravno dopustnega.
   Nazadnje pritožnica zatrjuje, da – za razliko od ostalih vpletenih družb – znižanje zaradi negotovosti, ki jo je povzročila nacionalna zakonodaja, ni imelo nikakršnega vpliva na izračun globe, ki je bila naložena družbi Cetarsa.